Βοήθεια Sweet Home 3D > Επεξεργασία προτιμήσεων, σχεδίου και προβολής 3D

|  |  | Επεξεργασία διαστάσεων

Μπορείτε να αλλάξετε τη θέση και το μέγεθος των διαστάσεων με το ποντίκι. Για να αλλάξετε διαστάσεις, επιλέξτε τις αρχικά στο σχέδιο οικίας. Για να επιλέξετε μία διάσταση στο σχέδιο, κάντε κλικ σε αυτήν. Για να επιλέξτε πολλαπλές διαστάσεις (ή άλλα αντικείμενα) στο σχέδιο, σχεδιάστε ένα ορθογώνιο επιλογής γύρω από αυτές ή κάντε κλικ στις διαστάσεις ενώ έχετε πατημένο το πλήκτρο shift. Για να μετακινήσετε τις επιλεγμένες διαστάσεις, τοποθετήστε τον ενδείκτη θέσης του ποντικιού σε μια από αυτές τις διαστάσεις και στη συνέχεια, σύρετε και αφήστε τις ή πατήστε τα βέλη κατεύθυνσης του πληκτρολογίου. Όταν επιλέγετε μία διάσταση στο σχέδιο, μπορείτε επίσης: να μετακινήσετε το αρχικό και τελικό της σημείο με τον δείκτη μεγέθους που εμφανίζεται σε κάθε άκρο της επιλεγμένης διάστασης, να αλλάξετε το μέγεθος των γραμμών επέκτασης με τον δείκτη μεγέθους γραμμών επέκτασης που εμφανίζεται στο μέσο της επιλεγμένης γραμμής διάστασης.

1. | Ο δείκτης μεγέθους αρχικού σημείου υποδεικνύει το σημείο και τη γραμμή επέκτασης που μπορείτε να σύρετε για να μετακινήστε το αρχικό σημείο της διάστασης.
2. | Ο δείκτης μεγέθους γραμμών επέκτασης υποδεικνύει το σημείο στη γραμμή διάστασης που μπορείτε να σύρετε για να αλλάξετε το μέγεθος των γραμμών επέκτασής της.
3. | Ο δείκτης μεγέθους τελικού σημείου υποδεικνύει το σημείο και τη γραμμή επέκτασης που μπορείτε να σύρετε για να μετακινήστε το τελικό σημείο της διάστασης.

Όταν ο ενδείκτης θέσης του ποντικιού βρίσκεται πάνω από αυτούς τους δείκτες αλλάζει, υποδεικνύοντάς σας ότι μπορείτε να σύρετε και να αφήσετε το σχετικό σημείο για να αλλάξετε το αντίστοιχο ιδιοχαρακτηριστικό της επιλεγμένης διάστασης. Ενώ σύρετε και αφήνετε το ποντίκι, το μέγεθος της τροποποιημένης διάστασης και το μήκος που εμφανίζεται ενημερώνονται στο σχέδιο.

• | Όταν επιλέγετε μόνο μια διάσταση, μπορείτε να την μετακινήσετε μόνο αν η αρχική θέση του ενδείκτη θέσης του ποντικιού βρίσκεται στη γραμμή διάστασης και όχι στον δείκτη μεγέθους γραμμών επέκτασης.
• | Χρησιμοποιήστε τα στοιχεία μενού του υπομενού Σχέδιο > Τροποποίηση μορφής κειμένου για να αλλάξετε το μέγεθος ή τη μορφή του κειμένου που εμφανίζει το μήκος των επιλεγμένων διαστάσεων.
• | Για ευκολότερη τήρηση της παραλληλότητας των διαστάσεων, η γωνία της τροποποιημένης διάστασης είναι εξ ορισμού πολλαπλάσια των 15°. Μπορείτε να ακυρώσετε αυτόν τον μαγνητισμό κρατώντας πατημένο το πληκτρο Alt κατά τη διάρκεια της κίνησης του ποντικιού ή απενεργοποιώντας τον μαγνητισμό στον πίνακα προτιμήσεις.
• | Αν τα αντικείμενα που επιλέγονται στο σχέδιο περιέχουν τοίχους, δωμάτια, έπιπλα, διαστάσεις και κείμενα, όλα αυτά τα αντικείμενα μετακινούνται με τη χρήση της μεθόδου σύρω και αφήνω ή με τα βέλη κατεύθυνσης του πληκτρολογίου. Αν κρατήσετε πατημένο το πλήκτρο Ctrl (ή σε Mac OS X, το πλήκτρο alt) ενώ σύρετε και αφήνετε αυτά τα αντικείμενα, θα αντιγραφούν.
• | Το μήκος που εμφανίζεται στις διαστάσεις εκφράζεται εξ ορισμού στη μονάδα μέτρησης της χώρας σας. Μπορείτε να επιλέξετε Εκατοστόμετρο, Μέτρο, Χιλιοστόμετρο ή Ίντσα στον πίνακα προτιμήσεις.