Sweet Home 3D Помощ - Начало > Създаване на планове, стени, мебелировка

|  |  | Създаване на стаи

За да начертаете стаите, трябва да изберете менюто План > Създай стаи или да цъкнете върху бутона Създаване на стаи от лентата с инструменти. Инструмент Създаване на стаи Можете да създадете нова стая или да дефинирате площ в плана като използвате един от следните два начина: цъкнете във всеки ъгъл на стаята, а в последния ъгъл цъкнете двойно или след като вече сте цъкнали единично в него, натиснете клавиша Escape, цъкнете двойно където и да е в затворена (напр. обградена със стени) площ. Когато чертаете стаята точка по точка, при начертани стени и включен магнетизъм, една оцветена точка ще се показва в ъглите на стаята за да Ви помага да цъквате точно в тях. Стая, създадена с двойно цъкване ще покрие площта между стените около точката, в която сте цъкнали и ще включва също половината от прага на всяка врата, намираща се на някоя от тези стени. Тази функция осигурява коректното свързване на стаите в 3D изгледа, когато вратите между тях са отворени. Така че, освен в случаите, когато имате площ неоградена със стени, е добре да начертаете първо стените и вратите и след това да се възползвате от удобството на софтуера при автоматизираното създаване на стаи, включващи половината от прага на вратите. Новите стаи се изобразяват в плана и в 3D изгледа едновременно.
Чертане на стаи точка по точка
Създаване на стаи, включващи половината от прага, с двойно цъкване
За да излезете от режима Създаване на стаи, изберете менюто План > Маркиране или цъкнете върху инструмента Маркиране (или върху някой друг) от лентата с инструменти. Инструмент Маркиране

• | Новите стаи трябва да съдържат най-малко 3 точки за да съществуват. Стаи, създадени с едно единично цъкване, последвано от двойно, не се създават.
• | Създадените с двойно цъкване стаи включват половината от площта на прага на вратите, които са с повдигане 0. И най-малкото повдигане от пода (1 mm е достатъчно) игнорира вратата при изчисляването площта на стаята.
• | За да създавате стаите по-лесно, ползвайте появяващите се подсказки (tooltips), линиите за подравняване и точките, появяващи се в местата, където се пресичат стени. Ако натиснете клавиша enter, когато планът е на фокус, ще можете да редактирате стойностите в подсказката и да въведете от клавиатурата дължина и ъгъл за текущия сегмент (ако още не сте задали първата точка от стаята, в подсказката ще се изобразяват координатите на текущата точка). Ползвайте клавишите стрелки нагоре и надолу или клавиша tab за да редактирате другата стойност или натиснете отново enter за да потвърдите стойността. Ако искате отново да ползвате мишката, просто я мръднете в полето на плана.
• | Ако искате, можете да отмените магнетизма към местата на пресичане на стените и на ъглите на линиите, които чертаете, като задържите клавиша Alt докато чертаете, или като забраните магнетизма в менюто Предпочитания.
• | След като създадете стаята, можете да промените разположението и, името и, цветовете и шарките в 3D изгледа и да се изобразява ли площта и, или не.
• | Мярката на размерите по подразбиране в стаите, мрежата на плана и линиите в ляво и отгоре на плана (rulers) са тези, които се ползват във Вашата страна. Можете да ги промените на Инчове, Метри, Сантиметри или Милиметри от менюто Предпочитания. Ако сте избрали Инчове, площта на стаите ще се изобразява в квадратни футове, а в останалите случаи тя ще се изобразява в квадратни метри.
• | Изберете План > Уголеми или План > Смали за да уголемите или смалите плана, или въртете колелцето на мишката с натиснат и задържан клавиш ctrl (или cmd под Mac OS X).
• | Ползвайте Изглед отгоре докато чертаете новите стаи. Така 3D изгледът ще Ви бъде по-полезен.
• | Докато сте в режим Създаване на стаи, някои инструменти и менюта са недостъпни. Можете да излезете от този режим като изберете от менюто План > Маркиране, или цъкнете върху Маркиране на обекти в плана от лентата с инструменти.