Sweet Home 3D Súgó > Fotók és videók készítése

|  |  | Videó készítése

Ha 3D videót szeretne készíteni az otthonról, válassza a 3D nézet > Videó készítése... menüpontot vagy a 3D Videó készítése eszközt. 3D videó készítése eszköz Ekkor egy, a Fotó készítéséhez hasonló panel jelenik meg. Az ablak tetején az otthon alaprajza látható, ezen fog látszani a kamera általá bejárandó út. Az alaprajz alatt a felvétel, lejátszás és törlő gombok segítségével lehet rögzíteni a kamera által bejáradó pontokat, visszajátszani a megteendő útvonalakat, vagy eltávolítani szükségtelen pontokat az útvonalból. A Videó formátum legöldülő listából kiválaszthatja az önnek tetsző méretet, képarányt és képkockasebességet, néhány előre definiált érték közül. A Minőség csúszka és esetleg egyéb mezők hasonlóak a Fotó készítése oldalon látottakhoz. Videó készítéséhez először válassza ki a kamera kiindulópontját a Sweet Home 3D főablak 3D nézetében, és nyomja meg a piros gombot a videó készítés oldalon. Majd mozgassa a nézetet a következő helyre, és ismét kattintson a piros gombra. Ismételje ezeket a lépéseket, amíg minden pontot hozzá nem adott, melyet a kamerának érintenie kell a videó készítése során. Minden alkalommal amikor a piros gombra kattint, újabb pont adódik a videó készítés panelen található alaprajzra, ezáltal mutatva a kamera által bejárandó utat. Ha már elégedett az elkészült útvonallal, kattintson a Készítés gombra, hogy megkezdődjön a videó létrehozása. Ha a program végzett a rendereléssel, nyomja meg a Mentés gombot a videó Quicktime formátumban való elmentéséhez. A videót többféle programmal is megnézheti, például VLCvel, vagy átalakíthatja más formátumba.

• | Érdemes a visszajátszás gobbal megnézni, milyen utat fog bejárni a kamera, ugyanis a videó renderelése akár hosszú órákig is eltarthat az otthon paraméterei, a választott minőség, és a számítógép számítási kapacitásának függvényében.
• | A kamera magassága, az elfordulás szöge és a látószög eltárolásra kerül minden egyes rögzített pontnál és felhasználásra kerül a videó készítése során, ezáltal sokféle animációt készíthet. A két legjobb minőségi szinten az egyes pontokhoz eltérő időt is beállíthat akár úgy is, hogy a kamerát nem mozgatja a két pont között. Így például ha az első ponthoz megad egy reggeli, a másodikhoz egy esti időpontot, láthatja, hogy az otthon mely részeit hogyan éri napsütés a nap folyamán.
• | A Videó készítése ablak nem modális, ami azt jelenti, hogy nem blokkolja a főablakot, amikor nyitva van. Vagyis, tetszés szerint dolgozhat az otthonon és akár a 3D nézetbeli nézőpontot is megváltoztathatja, akár akkor is, amikor ez a párbeszédablak nyitva van.
• | A videó renderelése alatt az otthonon végzett változtatások nem befolyásolják az éppen készülő filmet.