Sweet Home 3D Súgó > Beállítások, Alaprajz- és 3D nézet módosítása

|  |  | Méretvonalak módosítása

A méretvonalak helyzetét és méretét az egérrel tudja módosítani. Méretvonalak módosításához először jelölje ki őket az Alaprajz nézetben. Egy méretvonal kijelöléséhez, kattintson rá. Több méretvonal (vagy egyéb objektum) kiválasztásához, rajzoljon köréjük egy téglalapot, vagy kattintson rájuk, miközben a Shift billentyűt nyomva tartja. A kiválasztott méretvonalak mozgatásához vigye az egérmutatót az egyik kiválasztott méretvonalra, majd húzza arrébb, vagy használja a kurzornyilakat. Ha egy méretvonalat jelölt ki : elmozgathatja a kezdő- és végpontjait a méretindikátorral, ami a két szélén jelenik meg, módosíthatja a méretsegédvonalai hosszát, a vonal közepén megjelenő méretsegédvonal-indikátorral.

1. | A kezdőpont-indikátor az a pont, amit - az egér használatával - megfogva a méretvonal kezdőpontjának helyét lehet módosítani.
2. | A méretsegédvonal-indikátor az a pont a méretvonalon, amit megfogva lehet a méretsegédvonal hosszát módosítani.
3. | A végpontindikátor az a pont, amit megfogva a végpont helyét lehet módosítani.

Amikor az egérmutató az egyik indikátor felett van, változásásval jelzi, hogy lehet módosítani a megfelelő tulajdonságát a méretvonalnak. Amíg a módosítást végzi, az Alaprajzban folyamatosan látható a méretvonal aktuális mérete és helyzete.

• | Amikor csak egy méretvonalat jelölt ki, úgy módosíthatja helyzetét, ha az egérmutató a méretvonalon van, de nem az indikátorokon.
• | A méretszám méretét vagy egyéb szövegtulajdonságait az Alaprajz > Szövegformátum módosítása menüpontban változtathatja meg.
• | Annak érdekében hogy a méretvonalak párhuzamosak maradjanak, a méretvonalak szöge alapértelmezésben 15° többszöröse. Ezt a mágnesességet megtudja szakítani a Alt billentyű lenyomásával, rajzolás közben, vagy a mágnesesség letiltásásval a Beállítások ablakban.
• | Ha a kijelölt objektumok falak, helyiségek, bútorok, méretvonalak és szövegek, ezeket együtt mozgathatja egérrel, vagy a kurzornyilakkal. Ha mozgatás közben lenyomva tartja a Ctrl billentyűt (vagy Mac OS X alatt a alt gombot, a kijelölt objektumokat lemásolja mozgatás helyett.
• | Az Alaprajz > Szövegformátum módosítása menüpontban beállíthatja a használt betűtípus tulajdonságait.
• | A hossz az ön országában alkalmazott mértékegység használatával van jelölve. Váltani centiméterbe, méterbe, milliméterbe vagy hüvelykbe a Beállítások menüpontban lehet.