Sweet Home 3D Súgó > Beállítások, Alaprajz- és 3D nézet módosítása

|  |  | Falak szerkesztése

Az otthon falainak hosszát és helyét módosíthatja az egérrel, vagy az Alaprajz > Falak módosítása... menüben. Az otthon falainak egérrel való szerkesztésehez, először jelölje ki azokat az alaprajzon. Egy falat úgy jelölhet ki, ha rákattint az egérrel. Több fal kijelöléséhez rajzoljon köréjük kijelölő-téglalapot, vagy kattintson a falakra egyenként a Shift gomb nyomvatartása közben. A kijelölt falak mozgatásához helyezze az egeret a kijelölt falak által meghatározott doboz belsejébe, és Húzd és Ejtsd módszerrel, vagy a kurzornyilakkal megkezdheti a mozgatást. Ha egy fal van kijelölve az alaprajzon, megváltoztathatja annak kezdő- vagy végpontját a fal mindkét végén megjelenő méretindikátor segítségével.

1. | A kezdőpont méret-indikátor megmutatja a fal azon pontját, amelyet elmozdítva megváltoztathatja a fal kezdőpontját.
2. | A fal kezdőpont-indikátor mutatja a fal kezdőpontját.
3. | A falvég indikátor mutatja a fal végpontját.
4. | A végpont méret-indikátor megmutatja a fal azon pontját, amelyet elmozdítva megváltoztathatja a fal végpontját.

Ha az egérmutató a kezdő- vagy végpont fölött van, megváltozik, így mutatja hogy Húzd és ejtsd módszerrel elmozdíthatja az adott pontot. Amíg nyomvatartja az egérgombot, a súgóbuborékban láthatja a fal hosszát. Az egér segítségével megváltoztatott falak egyszerre rajzolódnak az alaprajzon és a 3D nézeten. Egy fal szerkeszthető az alábbi panel segítségével, amely megjeleníthető a falon kettős kattintással, vagy a fal kijelölése után a Alaprajz > Falak módosítása... menüből. A fal panelen megváltoztathatja a kezdő- és végpontok koordinátáit, a jobb- és baloldai textúrák színét és világosságát, a fal vastagságát és magasságát, továbbá íves fal esetén az ívhez tartozó középponti szöget. Amennyiben ez egy padlás változó magasságú fala, állítson be eltérő magasságot a kezdő- és végpontoknál. és győződjön meg róla, hogy a Lejtős fal rádiógomb van kiválasztva. A fal kezdő és végpont indikátorok használatával megkülönböztetheti a falak jobb és bal oldalát is.

• | Ha meg kívánja változtatni a falak színét, mintázatát, vastagságát, vagy magasságát, jelölje ki a módosítáani kívánt falakat, majd válassza az Alaprajz > Falak módosítása... menüt. Azon paraméterek értékei, melyek eetleg falanként eltérőek a kijelölt falegyüttesben, fehéren fognak megjelenni a fal panelen. Ha a falak valamelyikének iránya nem megfelelő, jelölje ki és az Alaprajz > Fal irányának megfordítása menüpontban megfordíthatja annak irányát.
• | Ha egy adott fal - amely több, szomszédos szobát határol -, egyik oldalát többféleképpen szeretné színezni, válassza szegmensekre a készítésüknél. Egy falat kettéoszthet két falra az Alaprajz > Fal felosztása menüpont segítségével. Ha egyszerre kívánja megváltoztatni egy helyiség falainak színét, rajzolja meg a helyiséget ha szükséges, majd válassza ki a kívánt színt a Helyiséget határoló falak szekcióban a Helyiség módosítása párbeszédablakban.
• | Ha nem szeretné a fal végponti koordinátáit a hossz alapján kiszámolni, használja a Hosszúság a végpontnál mezőt. E mező értékének változásakor a fal végpontjának koordinátái automatikusan kiszámolódnak, és fordítva.
• | Annak érdekében hogy a falak párhuzamosak legyenek, a falak szöge alapértelmezésben 15° többszöröse. Ezt a mágnesességet megtudja szakítani a Alt billentyű lenyomásával, rajzolás közben, vagy a mágnesesség letiltásával a Beállítások ablakban.
• | Ha a kijelölt objektumok falak, helyiségek, bútorok, méretvonalak és szövegek, ezeket együtt mozgathatja egérrel, vagy a kurzornyilakkal. Ha mozgatás közben lenyomva tartja a Ctrl billentyűt (vagy Mac OS X alatt a alt gombot, a kijelölt objektumokat lemásolja mozgatás helyett.
• | A hossz az ön országában alkalmazott mértékegység használatával van jelölve. Váltani centiméterbe, méterbe, milliméterbe vagy hüvelykbe a Beállítások menüpontban lehet.
• | Válassza az Alaprajz > Kicsinyítés vagy Alaprajz > Nagyítás menüpontokat, vagy használja az egér görgőjét - miközben nyomva tartja a Ctrl gombot (Mac OS X alatt a cmd gombot) az alaprajz nagyításának megváltoztatásához.