Sweet Home 3D Помощ - Начало

|  |  | Sweet Home 3D Потребителски интерфейс

Работната площ на Sweet Home 3D е разделена на четири полета, чиито размери могат да бъдат променяни.

1. | Каталог мебели и аксесоари. Този каталог, разделен по категории, съдържа мебелировката и обектите, които можете да добавите в плана на жилището. Категорията ще отворите като цъкнете плюсчето (триъгълничето) пред името и или с двойно цъкване върху самото име, а изображение на избрания елемент ще видите като задържите показалеца на мишката върху името му.
2. | Списък на поставените в жилището обекти. Този списък съдържа обектите (мебели, аксесоари и др.), които сте поставили в плана на жилището с техните имена, размери и други характеристики, които могат да се изобразят. Можете да промените сортирането в списъка като цъкнете върху името на колоната или от менюто Мебелировка > Сортирай по. Можете да зададете кои колони да се изобразяват и кои не от менюто Мебелировка > Показване на колони.
3. | План на жилището. Това поле изобразява плана, гледан отгоре. Тук ще начертаете стените и стаите на жилището и ще поставите мебелировката. Когато домът има повече от един етаж, името на всеки от етажите се изобразява в таб в горната част на полето с плана.
4. | 3D изглед на плана. В това поле се изобразява триизмерен изглед на чертежа в поле 3. Можете да виждате жилището отгоре, както и да го въртите във всички посоки, да го уголемявате и намалявате. Също така можете да разгледате жилището като направите виртуална разходка в и около него.

Всяко поле може да е на фокус, т.е. да получава команди от клавиатурата. Някои операции зависят от това кое поле е на фокус в момента. Полето на фокус е с цветна рамка. За да преместите фокуса от едно поле на друго, ползвайте клавишите Tab или Shift + Tab, или цъкнете в полето, което искате да е на фокус. Над четирите полета се вижда лентата с инструменти, която можете да премествате на всяка от страните на прозореца или извън него чрез влачене и пускане с мишката. Можете да изнесете 3D изображението в отделен прозорец като изберете от менюто 3D изглед > Покажи в отделен прозорец. Чрез опциите в менюто Предпочитания и в някои други менюта, можете да направите Sweet Home 3D да изглежда по предпочитания от Вас начин. Както се вижда на следващото изображение, езикът и използваните в Sweet Home 3D мерни единици могат да бъдат променяни, каталогът с мебелировка може да се изобразява като папки по категории или като списък с търсене, колоните в списъка с поставени мебели могат да бъдат променяни, обектите в плана могат да бъдат изобразявани по различни начини, бутонът за навигация в 3D изгледа може да бъде скриван.