Sweet Home 3D Помощ - Начало > Създаване на планове, стени, мебелировка

|  |  | Добавяне на етажи

Всеки дом се създава на едно основно ниво, но Sweet Home 3D може да работи също и с няколко нива, с възможност за задаване на положително или отрицателно повдигане на нивата спрямо основното ниво. За да добавите ново ниво, изберете План > Добави етаж от менюто. Веднага, след като добавите второ ниво на един дом, в горната част на полето с плана, ще се появят няколко таба, позволяващи Ви да изберете етажа, в който ще добавяте нови обекти. В края на редицата има таб със знак + , с който можете да добавите нов етаж, ако е необходимо.
Новият етаж с бледо очертаните стени и тавани на долния етаж
За да може по-лесно да се ориентирате кое къде е, когато сте на по-горен етаж, в полето с плана ще виждате стените и таваните на по-долния етаж, очертани с бледи линии. Ако сте избрали по-долен етаж, стените и подовете на по-горния етаж ще бъдат очертани с бледи линии. Когато магнетизмът е активен, показалецът на мишката ще се привлича от тези стени и стаи, за да Ви улесни в ползването на инструментите за чертане на стени и стаи. Също така, ако е подходящо, Вие можете просто да копирате някои стени, стаи или мебелировка от един етаж и да ги поставите в друг (Copy-Paste). Всеки етаж има повдигане и други атрибути, които могат да бъдат променяни. Ако стени или мебели, поставени на долен етаж, са по-високи от височината на етажа, горната им част ще се появи пълноцветно в избрания етаж, както овалните стени, спиралното стълбище и прозореца в дясно на следващата фигура.
Новият етаж с показващите се пълноцветно високи стени и мебелировка, поставени на долния етаж
Добавянето на нов етаж няма пряк ефект в 3D изгледа и не се добавя автоматично под, отделящ го от долния етаж. Чак когато започнете да добавяте стени, стаи и някаква мебелировка, тогава ще видите тези обекти да се появяват на нивото на новия етаж.

• | Височината на новия етаж и дебелината на пода му могат да бъдат задавани в менюто Предпочитания. Повдигането на новия етаж се изчислява чрез събиране повдигането на предния етаж, височината му и дебелината на пода, зададена в предпочитаните настройки.
• | След като създадете етажа, можете да промените името му, повдигането и височината му като цъкнете двойно върху неговия таб, или като изберете в менюто План > Промени етажа.
• | Табовете в горната част на плана показват етажите по реда на повдигането им, после тези на едно и също повдигане, в обратен на височината им ред.
• | Избирането на обект в списъка с мебелировка автоматично избира и етажа, на който този обект е поставен, ако този обект не е видим на избрания в момента етаж.
• | Всеки етаж на жилището може да има свое собствено изображение за фон изображение за фон, върху което да бъдат начертани стените и стаите му.
• | Стените и таваните на другия етаж, изчертани с блед цвят не се отпечатват и копират в клипборда. Те са само за Ваш ориентир за по-лесно чертане на текущия етаж.
• | Изберете Редактиране > Избери всичко на всички етажи за да местите всички обекти в многоетажен план, да ги променяте или експортирате във файл с OBJ формат без в това да включвате обектите от ниво 0. Докато е активен този избор, имената на нивата в плана ще са изписани с повдигнат шрифт. Можете да извадите или отново добавите в избора някой от обектите, като цъкнете върху него с предварително натиснат и задържан клавиш shift, или като изберете от контексното му меню Обърни избора в подменюто. Цъкване някъде в плана или в списъка с мебелировка ще прекрати режимът на маркиране.