Sweet Home 3D Помощ - Начало > Импортиране на изображение за фон и на мебелировка

|  |  | Импортиране на изображение за фон

За да импортирате изображение за фон в плана, улесняващо създаването на стените, изберете План > Импортирай изображение за фон.... Така ще стартирате помощник и с няколко стъпки ще импортирате желаното изображение.

1. | Завлечете и пуснете файла с изображението в рамката показана в помощника, или цъкнете Избор на изображение и посочете BMP, JPEG, GIF или PNG файл.
2. | След като изображението се зареди, цъкнете Продължи.
3. | Определете мащаба на изображението като преместите крайните точки на начертаната линия върху изображението по такъв начин, че тази линия да съвпадне с размер, който Ви е известен. След това напишете реалната дължина в полето Дължина на размера и цъкнете Продължи.
4. | Задайте разположението на точката с координати (0, 0) на нашия план като цъкнете в изображението или като зададете стойностите по X и Y. След това цъкнете Край.

След като помощникът се затвори, изображението ще се появи като фон на нашия план и можете да започнете създаването на стените.
Преди начертаването на стените | След поставянето на стените, вратите и прозорците

• | За по-прецизното определяне на мащаба на изображението в стъпка 3, можете да уголемите изображението като уголемите прозореца на помощника.
• | Избягвайте да импортирате твърде големи файлове.
• | Когато импортирате сканирано изображение на Вашия план, убедете се, че изображението не е завъртяно при сканирането. При наличие на завъртане, стените от изображението и тези, които Вие създавате няма да са успоредни.
• | Всеки етаж от дома може да има свое собствено изображение за фон.
• | Мярката на размерите, изписани в панела на помощника е тази, която се ползва във Вашата страна. Вие можете да я промените на Инчове, Метри, Сантиметри или Милиметри от менюто Предпочитания.